Bestyrelsens beretning for året 2017

Vi startede med at konstituere os som bestyrelse.

Vi er en blandet bestyrelse – både gamle og nye, i år med ny kasser, næstformand, formand og som noget nyt en sekretær.

**Sæsonen blev planlagt.**

Vi håbede og planlagde efter SUPER VEJR, GODT HUMØR, og mange spillende medlemmer.

Vi har holdt fast i vores onsdags formiddagstider fra 10-11.

Eftermiddagen har vi udvidet tiderne lidt – så vi har haft fra kl. 16.20 - 17.30

Det er vores opfattelse at tiderne bliver brugt, samt at vi har et passende antal tider.

**Månedsafslutningerne planlægges** – der er, igen i år 6 månedsafslutninger i sæsonen.

Og de planlægges med skiftevis hold turneringer og individuelle turneringer.

Vi starter – næsten traditionen tro med Texas scramble i april.

Her kommer vi i mål med vores målsætning på 2 af 3 mål, der er super godt humør og mange spillende kvinder, vejret egnede sig nok mest til ishockey – men vi gjorde det.

I snit har der været 40 damer til vores månedsafslutninger – ud af 73 medlemmer, det er en dejlig stor tilslutning.

**I juni måned var der for 3. år dametur- til Sverige**.

Det er 2. gang turen gik til Hjortsbytorp – dejlig sted, gode faciliteter og dejlige golfbaner i nærheden.

Vi er faktisk blevet så glade for stedet at turen i 2018 allerede er booket, Så sæt kryds i kalenderen, og meld dig til det bliver fra 8 til 10. juni 2018.

Turen til Sverige blev igen arrangeret at Susan, Ilse og Lotte, de står også for turen i 2018 – og de har gjort det så godt. TAK

**Kønnenes kamp**

Sæsonen sluttede på smukkeste vis – med det klassiske opgør mellem dame- og herreklubben, bedre kendt som kønnenes kamp.

I år havde vi indledt forhandlinger med herrerne om en ny spilleform – da vi har tabt de sidste mange gange.

Herrerne foreslog at vi damer spillede fra rød tee, men fik tildelte fra blå tee.

Selv skulle herrerne spille fra hvid tee – men fik tildelte som spillede de fra gul.

Der har været delte meninger om at vi på den måde gav særlige fordele til damerne, og særlige udfordringer til herrerne.

For i bund og grund har vi jo alle et spillehandicap – jeg er helt enig – men noget skulle prøves – og det er jo bare golf – og vi spiller jo kun om håneretten.

Til kønnenes kamp var der flere damer end herrer tilmeldt – hvilket er fantastisk. Altså 28 damer mod 27 herrer - ikke fantastisk men det er da en start.

Nu er jeg jo lige ved at glemme at vi vandt i år………

Det er et kendt faktum fra turneringsudvalget at der ikke er mange damer som melder sig til klubturneringerne. Der mangler damer – noget vi skal arbejde videre med i 2018 – hvordan vi får flere kvinder til at stille op i turneringerne.

**For 3. år har vi afholdt en hulspilsturnering**. Turneringen styres stramt og godt at Susan. Det hele er tegnet og tilrettelagt så alle kampe bliver afviklet til tiden.

Vi tænker i bestyrelsen at der også i 2018 kommer en hulspils turnering.

**Ligesom tidligere år vi afholdt en Electric turnering** – denne kører over 9 huller. Ilse har stået for registreringen i år.

I år har vi ændret på reglerne – så man skulle låse hullerne.

Det gav lidt nye udfordringer for de spillede damer, for hvornår skal man låse hullerne, hvornår kan man ikke gøre det bedre ???

Det er helt sikkert at der kommer en ny udgave af Electric i 2018 – hvordan den skal afvikles – er ikke besluttet – vi modtager gerne input – og den nye bestyrelse drøfter indholdet og spilleformen.

**Venskabsmatch med Hedeland**

I år entrede vi med et helt nyt tiltag – vi har for LANG tid siden lagt følere ud til dameklubben i Hedeland – om at spille en venskabsmatch. I år fik vi så en invitation fra deres dameklub.

Thea stod for vores del af arrangementet – som var omfattende, hun reklamerede for turneringen, hun sendte invitationer ud, og holdt kontakten med dameklubben i Hedeland.

Matchen var en succes – om end der ikke var så mange damer fra Greve som man kunne have ønsket sig.

Men matchen blev spillet, det var en hyggelig aften, vores grevepiger blev godt modtaget i Hedeland – og næste år ligger vi i Greve bane til matchen.

Det bliver 20/6 2018 – sæt kryds i kalenderen.

**Vores økonomi** har i år ligget i Thea’ kyndige hænder. Det er trygt at have en revisor på den post.

Vi startede året med de vanlige udfordringer som ligger i at skifte kassere i forhold til banken. Det kræver rigtig mange underskrifter.

Vi har prøvet at fremtidssikre dette forhold så vi har oprettet en foreningskonto, så det skulle være meget nemmere langt ud i fremtiden når der måske skal skiftes kasserer.

Vi har i år været 73 medlemmer af dameklubben – det kunne have været 74 – men her stødte vi på reglen om at man skal være fyldt 18 år ved indmeldelsen.

Vi har stillet ændringsforslags til vedtægterne.

**DGU er inspireret af os**

Det er rygledes ude i den store Golf verden ( DGU ) at vi har en god dameklub som fungerer, så jeg er blevet kontaktet for at høre om dameklubber med knap så velfungerende dameklubber må kontakte os for inspiration og ideer – det har jeg sagt ja til.

**Fremtiden.**

Når vi kigger mod sæsonen 2018 så tænker jeg vi har stort set samme mål som i år

Godt humør – mange spillende damer – og godt vejr.

Vi skal også arbejde på at få så mange damer som overhovedet muligt ud at spille golf, både om onsdagen og til klubturneringer.

Rent praktisk skal vi fra næste år have jeres tilladelse til at lave vores interne medlemsliste, som bliver sendt rundt pr. mail – og ikke andet.

I 2018 skal vi som sagt spørge hver enkelt om i vil stå på denne liste med telefon nummer og mail liste.

Jeg har tænkt at man kan udvide oplysningerne med 2 kolonner – i den ene kunne der stå om man fortrinsvis spiller formiddag eller eftermiddag - i den anden kunne man tilkendegive om man fortrinsvis spiller 9/18 huller.

Tænker det er nyttig viden for alle – måske især de nye.

Har faktisk hørt fra et par nye - at lige det med at finde ud af om ens medspillere er til 9 eller 18 huller har været svært.

Jeg talte i slutningen af august med Jonas, formand for herrerne om vejret – han mente helt bestemt at vi i dameklubben havde fået alt det godt vejr om onsdagen – mange damer tænker det gode vejr falder om tirsdagen. Det er svært at afgøre.

En ting er sikkert vi har spillet i næsten al slags vejr – ofte blev vejret bedre end vejrudsigten.

Til månedsafslutningen i august var vejret slemt om dagen, det regnede virkelig meget. Jeg foreslog faktisk Susan som stod for turneringen at vi i stedet for golf spillede ”bordcurling”.

Susan var klog og havde gode forbindelser – hun holdt fast og sagde vi spiller golf – og vejret holdt, vi fik MAX 10 dråber.

**Jeg vil runde af** med at sige tak for året som er gået – det har været et dejligt golf år, vejret kan vi ikke kontrollere.

Der er mange at sige tak til når man sådan gør status over året.

Jeg vil først og fremmest takke medlemmerne, uden jer ingen dameklub.

Så vil jeg selvfølgelig takke bestyrelsen – i har gjort det super godt alle sammen.

Vi har igen i år haft et godt samarbejde med sekretariatet.

Axel har hjulpet os på mange måder, han er super hjælpsom og er ofte ham som sørger for pind og måle udstyr til længste drive og tættest på hul.

Der skal også lyde en stor tak til vores sponsorer i år:

Vi har fået doneret Rose vin fra Vinkompagniet i Greve.

Gavekort til restaurant Hereford i Taastrup

Fra Dinnas arbejde fik vi et gavekort til Tivoli

 Det var ordene herfra.

Tak for hvervet – tak for tilliden